Stoffi

Stoffi oder Wäisse Kéis (dt.:Quark) ass eng Kéisspezialitéit, déi zu Lëtzebuerg staark gefrot ass an och do produzéiert gëtt.

Et ass extreem "jonke" Kéis, deen entsteet, wann een de Wässeg vun der Brach trennt, doduerch datt een en no e puer Deeg duerch en Duch ofschëtt. An d'Brach ginn dann e puer Käre Salz gemëscht. En huet eng sämeg Konsistenz an en héije Fiichtegkeetsgehalt. Deemno muss e bannent e puer Deeg verdillegt ginn, well e soss schimmeleg gëtt.

Stoffi kann ee grad sou wéi de Jugurt mat Friichten oder mat Gebeess mëschen, Zocker drënnerréieren, oder e Schotz Ram draginn, jiddwereen no sengem Goût.

A Frankräich fënnt een de Wäisse Kéis a verschiddene Géigenden op der Dessertskaart.

Kategorie:Kéis